ཁྱེད་ཀྱིས་མི་ཞིག་ལ་ལྷ་ཡིས་གནང་བའི་མཆུ་ཏོ་དང༌།སྣ།སྐྲ།ཤ་མདོག་སོགས་ལ་སྡང་སེམས་འཛིན་དགོས་པ་བསླབ་ཚེ་ཁྱེད་ཀྱིས་ཉེས་པ་སྡུག་ཤོས་དེ་བསགས་པ་རེདདེ་ནི་ཁྱེད་ཀྱིས་བསགས་པའི་ཉེས་པ་རེད།ང་ཚོའི་ཤ་མདོག་དང༌ཨ་ཧྥེ་རི་ཁའི་ཟུངས་ཁྲག་ནི་སེམས་ཁམས་ཀྱི་ལྕགས་སྒྲོག་དང་བཙོན་ཁང་ཞིག་ཏུ་གྱུར་ཡོད།རྒྱུ་མཚན་ནི་ང་ཚོས་དེ་ལ་ངོ་ཚར་བརྩི་ཀྱི་ཡོད་པ་རེད།ང་ཚོའི་ཤ་མདོག་ནག་པོ་ཡིན་པ་དང༌།ང་ཚོའི་ཁྲག་རྩའི་ནང་ཨ་ཧྥེ་རི་ཁའི་ཟུངས་ཁྲག་ཡོད་པས་ང་ཚོ་རྒྱ་རྙིས་བཟུང་ཡོད་པའི་ཚོར་སྣང་ཡོད་པ་རེད།འདི་ནི་ཁྱེད་ཀྱིས་ང་ཚོ་བཅུག་ཡོད་པའི་བཙོན་ཁང་དེ་རེད།ཁྱེད་ཀྱིས་ང་ཚོ་འདིར་ཁྲིད་ཡོང་བ་མ་ཟད།ང་ཚོའི་ཕ་ཡུལ་དང་གླིང་ཆེན་དེའི་ནང་ཡོད་པའི་མི་རྣམས་ལ་མ་དགའ་བའམ་སྡང་སེམས་འཛིན་དགོས་པའི་སྣང་ཚུལ་གསར་བསྐྲུན་བྱས་ཡོད་པ་དེ་ནི་ང་ཚོ་ལ་བཙོན་ཁང་གི་ལྕགས་སྒྲོག་རེད།